इंसानियत बहुत बड़ा सिद्धान्त है। मानवतावादी कानूनों और कई अन्तर्राष्ट्रीय अनुबन्धों का मूल आधार इंसानियत ही है। ऐसे ही एक अन्तर्राष्ट्रीय अनुबन्ध के अनुसार जब किसी देश में किसी व्यक्ति या समुदाय के प्रति ऐसे हालात पैदा हो जाते हैं कि उनके मानवाधिकारों का इतना गम्भीर उल्लंघन होने लगता है कि उनके लिए उस देश में रहना अत्यन्त कठिन हो जाता है। ऐसी परिस्थितियों में वे अपने देश की सीमा से बाहर पड़ोसी देश में शरण ले सकते हैं। अन्तर्राष्ट्रीय कानून के अनुसार ऐसी परिस्थतियों में शरण लेना भी एक अधिकार बन जाता है। अर्थात् जब किसी देश में कोई शरणार्थी प्रवेश करता है तो उसे मानवाधिकार अवश्य ही प्राप्त होना चाहिए।